Այսօր միջազգային հանրությունը նշում է կամավորների օրը, որն հաստատվել է 1985 թվականի դեկտեմբերի 17-ին Միացյալ ազգերի կազմակերպության գլխավոր ասամբլեայի 40-րդ նստաշրջանի ժամանակ և առ այսօր նշանավորվում է որպես հիշատակելի օր։

Այս օրն այն մարդկանց համար է, ովքեր ընտրել են մարդկությանն անշահախնդիր ծառայելու, բարդ իրավիճակներում հայտնված անձանց սրտացավորեն աջակցելու, ձեռք մեկնելու ուղին։

Երախտապարտ ենք բոլոր նրանց, ովքեր կամավորության սկզբունքներով ծառայում են ամենատարբեր ոլորտների բարի ու լավ ձեռնարկների իրականացմանը, իրենց նպաստը բերում իրականությունը վերափոխելու և այն ավելի լավը դարձնելու վեհ գաղափարին:

Հատկապես մեր ժողովրդի համար դժվարին ժամանակներում անգնահատելի է կամավորների ցուցաբերած պատրաստակամությունն ու հոգատարությունը: Ուզում եմ առանձնահատուկ ընդգծել համայնքում խոցելի խմբերի և Լեռնային Ղարաբաղից բռնի տեղահանված մեր հայրենակիցների համար իրականացվող ամենօրյա աշխատանքները:

Շնորհակալ ենք բոլոր նրանց, ովքեր աջակցում են բարի նախաձեռնությունների իրականացմանը:

Արտաշատ համայնքի ղեկավար Կառլեն Մկրտչյան